**Z:\nnavarro\PRIVAT\03_SERVEI_DIFUSIO\PRESENTACIONS\WEB_2018\pantalles\INSPAI_inici.tif**


**INSPAI, CENTRE DE LA IMATGE DE LA DIPUTACIÓ DE GIRONA**

**PRESENTACIÓ DEL NOU WEB**

**12 de juny de 2018**

**PRESENTACIÓ DEL NOU WEB D’INSPAI, CENTRE DE LA IMATGE DE LA DIPUTACIÓ DE GIRONA**

**INSPAI, Centre de la Imatge de la Diputació de Girona**

****

#### INSPAI, Centre de la Imatge de la Diputació de Girona, és un servei públic especialitzat que forma part de l’Àrea de Cultura, Noves Tecnologies, Esports i Benestar de la Diputació de Girona, i que es caracteritza pel fet de ser un dels pocs equipaments específics dedicats a la recollida, el tractament, la conservació, la difusió, la creació i la promoció de la imatge, com també a la formació i a l’assessorament tècnic dirigit a municipis i a centres i equipaments culturals.

El Centre s’articula a l’entorn dels dos àmbits següents:

* Àmbit patrimonial, relacionat amb les funcions pròpies de l’Arxiu d’Imatges Emili Massanas i Burcet, dedicat a la memòria d’aquest gironí, pioner en els estudis de les imatges fotogràfiques antigues i dels fotògrafs de les comarques gironines.
* Àmbit de creació de la imatge contemporània, tant fixa (fotografies) com en moviment (audiovisuals).

Els objectius principals d’INSPAI són preservar la memòria històrica fotogràfica i audiovisual de les comarques gironines i fer-ne difusió, així com promoure la fotografia actual i donar-la a conèixer mitjançant exposicions i publicacions.

**Antecedents del web d’INSPAI**

El lloc web d’INSPAI es va crear l’any 2007 amb els objectius de donar un ampli accés a les imatges i a la seva descripció en línia*,* posar a l’abast dels ciutadans la informació i els serveis del Centre i donar una major difusió a les exposicions i publicacions que s’organitzaven.



*Pantalla inicial del web antic.*

**Nou web d’INSPAI**

Z:\nnavarro\PRIVAT\03_SERVEI_DIFUSIO\PRESENTACIONS\WEB_2018\pantalles\INSPAI_inici.tif

*Pantalla inicial del web nou.*

La creació del web ha anat de la mà del naixement del projecte **SiGICI (Sistema de Gestió Integral del Centre de la Imatge)**, un sistema que controla la circulació, l’emmagatzematge, la conservació, la tria i eliminació, la recuperació i la distribució, tant de la documentació en imatge (fixa i en moviment), com de la documentació bibliogràfica i de les càmeres i objectes fotogràfics. També s’ocupa de la gestió dels usuaris del Centre.

Es tracta d’un procés global i integral de la cadena documental del Centre de la Imatge que millora de forma notable els fluxos d’informació i documentació i la seva gestió.

Els objectius d’INSPAI, amb la **renovació del web**, són garantir una millor usabilitat als usuaris, presentar el contingut d’una manera més neta i clara, i millorar l’eina de recerca dels fons i col·leccions d’imatges.

El nou lloc web ha volgut donar una nova imatge visual al web d’INSPAI. S’ha apostat per un disseny net, clar, poc carregat i funcional.

S’han reorganitzat i reestructurat els continguts, i s’ha creat una arquitectura de base de dades paral·lela que fa més fàcil la visualització i la recerca de les imatges.

S’han destacat les actuacions previstes i l’agenda, connectada a les xarxes socials, i s’han ressaltat les exposicions virtuals que es poden veure i que aniran augmentant progressivament.

**Novetats i diferències amb el web antic**

· La vista amb els resultats de la cerca ha canviat. Abans es visualitzava primer la descripció de les imatges i els reportatges, i actualment es visualitzen primer les imatges i els reportatges.

· El disseny i l’entorn són responsius (adaptables a la visualització en els dispositius mòbils).

· Consta d’un apartat per destacar les actuacions que es faran.

· Disposa d’una agenda connectada a les xarxes socials.

· A la pàgina d’inici es visualitzen les exposicions virtuals.

**Programació, disseny i continguts del nou web**

La programació, el disseny dels continguts i els continguts de la part estàtica i el disseny del web han estat desenvolupats per:

Programació: Àrea de Sistemes i Tecnologies de la Informació.

Disseny de continguts: INSPAI.

Continguts de la part estàtica: INSPAI.

Continguts de la part dinàmica/cercador: Àrea de Sistemes i Tecnologies de la Informació.

Disseny web: Iglésies Associats.

**Dades**

INSPAI custodia **més d’un milió i mig d’imatges** de les comarques gironines i d’altres indrets.

Tot i que el **nombre total d’imatges digitalitzades i descrites** en el centre és de **595.327**, avui dia només 36.304 són visibles al lloc web d’INSPAI (5.772 entre reportatges i imatges soltes), atès que moltes s’han de revisar o se n’han de corregir les descripcions, entre d’altres. **Aquest nombre d’imatges va augmentant cada dia.**

El nombre total d’**autors**, a part dels desconeguts, és de 891.

El nombre de col·leccions i fons pujats i visibles al web és de 23. N’hi ha 5 de pendents, tot i que la informació es pot consultar al web.

Un 86,5 % dels fons fotogràfics estan digitalitzats i el 85,6 % dels fons fotogràfics estan descrits.

**Estructura web**

El mapa del web s’estructura en diferents blocs que presenten INSPAI, els fons i col·leccions que gestiona, els serveis i el que ofereix.



*Pantalla de l’estructura web.*

**Breu explicació general i de cada bloc**

INSPAI

Aquest bloc consta de diversos apartats, que donen informació sobre els serveis que ofereix INSPAI, el reglament, la situació i el contacte.

A la pantalla inicial apareix el cercador d’imatges, i a la part dreta de la pàgina web, les activitats destacades d’INSPAI, els tallers i cursos que es faran, les properes inauguracions d’exposicions, conferències, etc.

IMATGES

Aquest bloc ofereix un servei de cerca més avançada, en la qual s’afegeixen els camps «Drets d’autor», «Personatge» i «Dates».


A la part esquerra de la pàgina trobem el cercador de les imatges, mitjançant el qual es pot fer una cerca per text lliure o bé per autor, municipi o seleccionant un dels nostres fons o col·leccions d’imatges.

S’ha fet un canvi amb la base de dades que gestiona els fons i les col·leccions d’imatges i s’han millorat les opcions de cerca, consulta i descàrrega d’imatges. Hi haurà imatges de domini públic que es podran descarregar directament, i també s’ha millorat el formulari de petició d’imatges.

Exemple: Bertran, Jaume (1 imatge)

Total d’imatges de domini públic:







*Pantalla “Documentació - cerca imatges”.*

INSPAI també dona importància als canals de difusió YouTube, Vimeo i a les xarxes socials Facebook i Instagram.

Dins d’aquest bloc s’ha inclòs un apartat, «Fons i col·leccions», des del qual es pot accedir als fons i col·leccions que es gestionen. A cada fons o col·lecció se li ha afegit una **fitxa del fons,** amb les àrees d’informació de la normativa NODAC.



*Pantalla “Documentació – Fons i col·leccions”.*



*Pantalles “Fitxes de fons”*



A «Tractament digital» s’explica el **servei de reproducció i tractament digital**, així com els percentatges de fons digitalitzats.

DOCUMENTACIÓ

En aquest bloc s’exposen el servei de documentació fotogràfica i audiovisual, les tasques que desenvolupa, els materials i els serveis que ofereix. També disposa d’un cercador per consultar les publicacions disponibles a la biblioteca especialitzada.



FORMACIÓ

Dintre d’aquest bloc es troba informació dels cursos, seminaris, tallers i jornades tècniques que s’ofereixen, els quals aborden qüestions com ara la tècnica fotogràfica i artística, els aspectes legals i els aspectes relacionats amb la preservació i la conservació de les imatges.

En l’apartat«Estudi de fotografia» hi ha els cursos i seminaris que s’ofereixen amb l’objectiu de difondre els coneixements sobre diferents aplicacions de la fotografia.

A «Cicle de conferències», s’hi recullen les ponències que s’organitzen amb l’objectiu d’impulsar la cultura fotogràfica a partir de les experiències dels ponents.

A «Jornades tècniques», s’hi poden consultar les jornades per a ens locals i equipaments culturals gironins responsables de fons fotogràfics, que tracten aspectes relacionats amb la conservació, la preservació, l’organització i la digitalització de les imatges, així com temes legals.

A «El professor itinerant» hi ha informació sobre l’organització de cursos de fotografia digital de nivell bàsic i avançat, que s’ofereixen als ajuntaments de municipis de menys de deu mil habitants.

ASSESSORAMENT

En aquest bloc s’expliquen les funcions i actuacions del Servei d’Assessorament Tècnic. Aquest servei té la funció d’assessorar els ajuntaments, centres i equipaments culturals dels municipis gironins perquè creïn o organitzin els seus fons d’imatges, com també assessorar les àrees internes de la Diputació de Girona.

Les actuacions d’assessorament són:

* Tractament tècnic de les imatges (ordenació, classificació, descripció i indexació).
* Tractament i gestió de la imatge digital (digitalització).
* Aspectes legals (contractes, convenis, formularis, gestió dels drets d’autor i drets d’explotació, etc.).
* Bases de dades d’imatges.
* Preservació i conservació de les imatges.
* Difusió dels fons d’imatges.
* Usuaris i consultes.

DIFUSIÓ i CREACIÓ

En aquest bloc s’expliquen els objectius del servei: d’una banda, impulsar la fotografia artística i documental i, alhora, donar suport als fotògrafs i fotògrafes perquè desenvolupin els seus projectes, i, de l’altra, difondre les activitats dutes a terme pel centre (exposicions, publicacions, conferències, etc.).

Les principals activitats són:

— Premi Joves Fotògraf(e)s de les comarques gironines. Exposicions, amb el catàleg corresponent, que itineren per tots els municipis de les comarques gironines que les sol·liciten (ajuntaments, associacions, etc.).

— «Quaderns de Fotografia*»*. Exposició itinerant i publicació d’un llibre sobre els fons fotogràfics ingressats a INSPAI.

— «Cent anys d’imatges*»*. Exposició itinerant i publicació en la qual, a partir d’un tema escollit, es difonen les col·leccions i els fons fotogràfics del centre.

— Exposicions virtuals de fotografia antiga i contemporània en el web.

— Publicacions: catàlegs d’exposicions temporals, edició de punts de llibre, etc.

